malaon ko nang kinausap sila at hindi ko na hinarap uli. tiyakin mo po; at nang mapatabi ang gigirigiring iyan. kung lumabas na magaling ang kanyang dala, ay di naagawan tayo ng dangal? magagaling tumugtog ang tao natin! tiyakin mo po lamang ay di na kayo dapat magalaala pa. baka tayo mabitin ah!. sa ano pong dahilan? kung di tayo siputin. nauulol ba sila? binayaran at di sisipot? magkano po ba ang ibinayad ninyo? wala pa akong ibinibigay kung hindi limang piso lamang na ibibili raw ng kuwerdas. sa tao po, magkano ang isa? huwag ko raw pong alalahanin. iyan ang masama. ang mabuti ay bayaran natin; upang kung hindi sila sumipot ay magkaroon tayo ng bibig. gayon din po ang naisip ko kagabi kaya ninais kong makausap kayo. isang malakas na sigaw na tabi! ang lumagot sa salitaan. noon ay humahagibis ang dalawang karitela na naguunahan. ang una'pawang dalaga ang lulan, at ang huli'pawang binata naman.